ai4bharat/Pralekha huggingface dataset:
వ్యవసాయ మంత్రిత్వ శాఖ
పీచుతీసిన ముదురు కొబ్బరికాయకు కనీస మద్దతు ధరను ప్రకటించిన ప్రభుత్వం
లక్షలాది మంది రైతులకు ప్రయోజనం చేకూర్చేలా 2020 సీజన్కు 5 శాతానికి పైగా పెరుగుదల
అన్ని రకాల పంటలను పండించే రైతుల ప్రయోజనాలకు కేంద్ర ప్రభుత్వం అత్యంత ప్రాముఖ్యత ఇచ్చింది - కేంద్ర వ్యవసాయం, రైతు సంక్షేమ శాఖ మంత్రి శ్రీ నరేంద్ర సింగ్ తోమర్
పీచు తీసిన ముదురు కొబ్బరికాయ 2020 సీజన్ కనీస మద్దతు ధరను కేంద్ర ప్రభుత్వం ప్రకటించింది. 2019లో ధర రూ.2,571/- ని ఇప్పుడు రూ.2,700/-కి ఆంటే 5.02% పెంచింది.
కేంద్ర వ్యవసాయ, రైతు సంక్షేమం, గ్రామీణాభివృద్ధి, పంచాయతీరాజ్ శాఖ మంత్రి శ్రీ నరేంద్ర సింగ్ తోమర్ మాట్లాడుతూ ప్రధాని శ్రీ నరేంద్ర మోడీ నేతృత్వంలోని కేంద్ర ప్రభుత్వం దేశ వ్యాప్తంగా అన్ని రకాల పంటలను పండించే రైతుల ప్రయోజనాలకు అత్యంత ప్రాముఖ్యతనిచ్చిందని అన్నారు. పీచుతీసిన ముదురు కొబ్బరికాయ కోసం ఎంఎస్పి పెంపు తాజా కొబ్బరికాయను సేకరించడానికి దోహదపడుతుంది, తద్వారా ఎంఎస్పి ప్రయోజనం లక్షలాది మంది చిన్నకమతం కొబ్బరి రైతులకు చేరుతుంది అని ఆయన తెలిపారు.
కొబ్బరి ఒక చిన్న కమతం పంట కావడం వల్ల కుప్పపోసి, రాశులుగా చేసి కొబ్బరి కొట్టే సౌకర్యం, రైతు స్థాయిలో కొప్రా తయారీ సదుపాయాన్ని ఏర్పాటు చేయడం సర్వసాధారణం కాదని శ్రీ తోమర్ అన్నారు. కొబ్బరి కురిడీ కోసం ఎంఎస్పి 2020 పంట సీజన్కు క్వింటాల్కు రూ. 9960 / - అయినప్పటికీ కొబ్బరికాయ కోసం అధిక ఎంఎస్పిని ప్రకటించడం వల్ల చిన్న రైతులకు తక్షణ నగదు లభిస్తుంది. ఇప్పటికే మహమ్మారి పర్యవసానంగా సరఫరా గొలుసులో అంతరాయం ఏర్పడి, బాధల్లో ఉన్న కొబ్బరి రైతులకు ఉపశమనం కలిగిస్తుందని కేంద్ర మంత్రి తెలిపారు.
ప్రధాన మంత్రి కార్యాలయం
కులగురు స్వామి రాజర్షి ముని కన్నుమూత పట్ల సంతాపాన్ని తెలిపిన ప్రధానమంత్రి
లకులీశ్ పరంపర లోని కులగురు స్వామి రాజర్షి ముని కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
యోగ కు ఆయన ఏళ్ళ తరబడి అద్భుతమైనటువంటి తోడ్పాటు ను అందించారు అని ప్రధాన మంత్రి అన్నారు. దివంగత ఆత్మ కు శాంతి కై ప్రధాన మంత్రి ప్రార్థించడం తో పాటు, రాజర్షి ముని ని కోల్పోయి శోకం లో ఉన్న అనుయాయుల కు తన సంతాపాన్ని కూడా వ్యక్తం చేశారు.
ప్రధాన మంత్రి ఒక ట్వీట్ లో -
"લકુલીશ પરંપરાના કુલગુરુ સ્વામિ રાજર્ષિ મુનિના બ્રહ્મલીન થયાના સમાચાર દુ:ખદ છે. તેઓએ વર્ષો સુધી યોગના સંવર્ધન અને વિકાસનું કાર્ય કર્યું. સદ્ગતના આત્માની શાંતિ માટે અંતરમનથી પ્રાર્થના તથા શોકગ્રસ્ત અનુયાયીઓને સાંત્વના ॥" అని పేర్కొన్నారు.
ప్రధాన మంత్రి కార్యాలయం
డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి సందర్భం లో శ్రద్ధాంజలిఘటించిన ప్రధాన మంత్రి
డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘జాతీయవాద భావాలు కలిగినటువంటి మహానుభావుడు, పండితుడు మరియు భారతీయ జన్ సంఘ్ వ్యవస్థాపకుడు డాక్టర్ శ్రీ శ్యామా ప్రసాద్ ముఖర్జీ కి ఆయన జయంతి సందర్భం లో ఇవే వందన శతాలు. ఒక సశక్తమైనటువంటి భారతదేశాన్ని నిర్మించడం కోసం ఆయన తన జీవనాన్ని సమర్పణం చేసి వేశారు. ఆయన యొక్క ఆదర్శాలు మరియు సిద్ధాంతాలు దేశం లో ప్రతి తరం వారి కి ప్రేరణ ను అందిస్తూనే ఉంటాయి.’’ అని పేర్కొన్నారు.
నౌకారవాణా మంత్రిత్వ శాఖ
ఆర్థిక వ్యవహారాల క్యాబినెట్ కమిటీ  ప్రభుత్వ-ప్రైవేట్-భాగస్వామ్య  విధానంలో నిర్మాణం, నిర్వహణ, బదిలీ ) ప్రాతిపదికన దీనదయాల్ పోర్ట్ లో ట్యూనా-టెక్రా వద్ద కంటైనర్ టెర్మినల్ అభివృద్ధికి మంత్రివర్గం ఆమోదం
గౌరవనీయ ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ  పబ్లిక్-ప్రైవేట్-పార్ట్నర్షిప్  విధానంలో నిర్మాణం, నిర్వహణ, బదిలీ ) ప్రాతిపదికన దీనదయాల్ పోర్ట్ లో ట్యూనా-టెక్రా వద్ద కంటైనర్ టెర్మినల్ అభివృద్ధి చేయడానికి మంత్రివర్గం ఆమోదించింది.
రూ. 4,243.64 కోట్ల నిర్మాణం అంచనా వ్యయం కన్సెషనర్పై ఉంటుంది మరియు వినియోగదారు సాధారణ మౌలిక సదుపాయాలు, సౌకర్యాల అభివృద్ధి కోసం రూ. 296.20 కోట్ల అంచనా వ్యయం కన్సెషనింగ్ అథారిటీ వైపు ఉంటుంది.
ప్రభావం:
ప్రాజెక్ట్ను ప్రారంభించిన తర్వాత, కంటైనర్ కార్గో ట్రాఫిక్లో భవిష్యత్ వృద్ధికి ఇది ఉపయోగపడుతుంది. 2025 నుండి, 1.88 మిలియన్ టీ ఈ యూ  ల నికర అంతరాన్ని పూడ్చేందుకు ఈ ట్యూన్ టెక్రా నిర్మాణం అందుబాటులో ఉంటుంది. ట్యూనా-టెక్రా వద్ద అత్యాధునిక కంటైనర్ టెర్మినల్ డెవలప్మెంట్ క్లోజ్డ్ కంటైనర్ టెర్మినల్ అయినందున దీనికి వ్యూహాత్మక ప్రయోజనాన్ని ఇస్తుంది. దేశంలోని ఉత్తర భాగంలోని విస్తారమైన ప్రాంతాలకు  సేవలు అందిస్తోంది. కండ్ల వ్యాపార సామర్థ్యాన్ని పెంచడంతో పాటు, ఈ ప్రాజెక్ట్ ఆర్థిక వ్యవస్థను పటిష్టం చేస్తుంది మరియు ఉపాధిని సృష్టిస్తుంది.
వివరాలు:
ప్రతిపాదిత ప్రాజెక్ట్ నిర్మాణం, నిర్వహణ, బదిలీ  ప్రాతిపదికన ఒక ప్రైవేట్ డెవలపర్/బిల్డ్ ఆపరేట్ & ట్రాన్స్ఫర్  ఆపరేటర్ ద్వారా అభివృద్ధి చేయాలని ప్రతిపాదించబడింది, అంతర్జాతీయ పోటీ బిడ్డింగ్ ప్రక్రియ ద్వారా ఎంపిక చేయబడుతుంది. కన్సెషనీర్  మరియు కన్సెషన్ అథారిటీ  ద్వారా అమలు చేయబడే రాయితీ ఒప్పందం  ప్రకారం ప్రాజెక్ట్ రూపకల్పన, ఇంజనీరింగ్, ఫైనాన్సింగ్, సేకరణ, అమలు కమీషన్, ఆపరేషన్, నిర్మాణం మరియు నిర్వహణకు గుత్తేదారు బాధ్యత వహిస్తాడు. కార్గోలను నిర్వహించడానికి 30  సంవత్సరాల కాలానికి అధికారం ఉంటుంది. వినియోగదారు సాధారణ మౌలిక సదుపాయాలు, సౌకర్యాల అభివృద్ధి కోసం సాధారణ ప్రవేశ ద్వారం కాలువ మరియు ప్రధాన రహదారి కి కన్సెషనింగ్ అథారిటీ బాధ్యత వహిస్తుంది.
ప్రాజెక్ట్ రూ. 4,243.64 కోట్లతో అనుబంధ సౌకర్యాలతో ఒకేసారి మూడు నౌకలను నిర్వహించడానికి ఆఫ్-షోర్ బెర్తింగ్ నిర్మాణం తో సంవత్సరానికి 2.19 మిలియన్ TEUల నిర్వహణ సామర్థ్యాన్ని కలిగి ఉంది.
ప్రాజెక్ట్ ప్రారంభంలో 6000 టీ ఈ యూల సామర్థ్యంతో 14 మీ డ్రాఫ్ట్ నౌకలకు సేవలు అందిస్తుంది. తదనుగుణంగా, 14మీ డ్రాఫ్ట్ కంటైనర్ నౌకలు నిరంతరాయంగా రవాణా చేయడానికి 15.50 మీ వద్ద కాన్సెషనింగ్ అథారిటీ ద్వారా సాధారణ ప్రవేశ ద్వారం కాలువ తవ్వ బడుతుంది మరియు నిర్వహించబడుతుంది. రాయితీ వ్యవధిలో, కన్సెషనర్కు దాని ప్రవేశ ద్వారం కాలువ, బెర్త్ పాకెట్ మరియు టర్నింగ్ సర్కిల్ను లోతుగా/విస్తరించడం ద్వారా 18 మీటర్ల డ్రాఫ్ట్ వరకు కాలువలను నిర్వహించడానికి స్వేచ్ఛ ఉంటుంది.
ప్రతిపాదన సమయంలో ఖర్చు భాగస్వామ్యంపై రాయితీ అథారిటీ మరియు రాయితీదారు మధ్య పరస్పర ఒప్పందం ఆధారంగా ప్రవేశ ద్వారం కాలువ యొక్క డ్రాఫ్ట్ పెంచుకోవచ్చు.
నేపథ్య సమాచారం:
దీనదయాళ్ పోర్ట్ దేశంలోని పన్నెండు ప్రధాన ఓడరేవులలో ఒకటి. ఇది దేశ పశ్చిమ తీరంలోని గుజరాత్ రాష్ట్రంలోని గల్ఫ్ ఆఫ్ కచ్లో ఉంది. దీనదయాళ్ ఓడరేవు ప్రధానంగా ఉత్తరభారత దేశానికి సేవలు అందిస్తోంది, ఇందులో భౌగోళిక పరివేష్టిత జమ్మూ మరియు కాశ్మీర్, ఉత్తరప్రదేశ్, మధ్యప్రదేశ్ మరియు రాజస్థాన్లకు సేవలు అందిస్తోంది.
రైల్వే మంత్రిత్వ శాఖ
రైల్వే టిక్కెట్ల అక్రమ వ్యాపారం పై చర్యలు తీసుకున్న రైల్వే ఆర్పిఎఫ్
పశ్చిమ రైల్వేకు చెందిన ఆర్పిఎఫ్ బృందం రైల్వే టిక్కెట్ల అక్రమ వ్యాపారానికి పాల్పడుతున్న వారిపై తీవ్రంగా విరుచుకుపడింది
ఆరుగుర్ని అరెస్ట్ చేశారు రూ.43 లక్షలు విలువైన భవిష్యత్తు టిక్కెట్లను స్వాధీనం చేసుకున్నారు
130 కోట్లకు మించిన జనాభాకు సేవలందిస్తున్న భారతీయ రైల్వేలో ప్రయాణీకుల రవాణాలో సీట్లు మరియు బెర్త్లకు చాలా ఎక్కువ గిరాకీ ఉంది. భారతీయ రైల్వేలు సామర్థ్యం పెంచినప్పటికీ గిరాకీ సరఫరా అంతరం సంవత్సరాలుగా పెరుగుతునే వుంది. ఈ గిరాకీ సరఫరా అంతరం తో పుట్టగొడుగుల్లా పుట్టుకొచ్చిన అనేక మంది మోసగాళ్లు దోపిడీకి తెరతీశారు, వారు రిజర్వ్ చేసిన సీట్లను కైవసం చేసుకోవడానికి మరియు వాటిని అధిక ధరపై పేదలకు విక్రయించడానికి వివిధ మార్గాలను ఉపయోగిస్తున్నారు. ఆన్లైన్లో ధృవీకరించబడిన రైల్వే రిజర్వేషన్లను కైవసం చేసుకోవడానికి చట్టవిరుద్ధమైన సాఫ్ట్వేర్ను ఉపయోగించడంతో సామాన్యులకు ధృవీకరించబడిన రిజర్వేషన్ టిక్కెట్లు దొరకటం కష్టమయ్యింది. అక్రమ వ్యాపారం లో పాల్గొన్న వ్యక్తులపై ఆర్ పి ఎఫ్  "ఆపరేషన్ ఉపలబ్ద్" కోడ్ పేరుతో ఉద్యమ బాణీ లో తీవ్రమైన మరియు నిరంతర కొనసాగే చర్యలను చేపట్టింది.
మానవ మేధ, ఆర్పిఎఫ్ బృందం అందించిన ఖచ్చితమైన డిజిటల్ సమచారం ఆధారంగా ఇటీవల రైల్వే టిక్కెట్లను పెద్దమొత్తంలో కైవసం చేయడానికి కోవిడ్ -19  అనే అక్రమ సాఫ్ట్వేర్ ని ఉపయోగిస్తున్న రాజ్కోట్కు చెందిన మన్నన్ వాఘేలా ని పట్టుకోవడంలో ఆర్ పి ఎఫ్  బృందం విజయం సాధించింది. వాఘేలా అందించిన సమాచారం ఆధారంగా 17.07.2022న ముంబై నుండి కన్హయ్య గిరి , బ్లాక్ టైగర్ మొదలైన అక్రమ సాఫ్ట్వేర్ అగ్రశ్రేణి అమ్మకందారు) ని కూడా 20.07.2022 న అరెస్టు చేశారు. విచారణ సమయంలో, గిరి అన్ని విషయాలు బయటపెట్టాడు. అరెస్టయిన గిరి వాపికి చెందిన ఇతర సహచరులు మరియు అడ్మిన్/డెవలపర్ అభిషేక్ శర్మ పేర్లను వెల్లడించాడు. ఈ అక్రమ సాఫ్ట్వేర్లన్నింటికీ అడ్మిన్గా వ్యవహరించినట్లు అభిషేక్ శర్మ అంగీకరించాడు.
అరెస్టయిన నిందితులు అందించిన సమాచారం ఆధారంగా, మరో ముగ్గురు నిందితులైన అమన్ కుమార్ శర్మ, వీరేంద్ర గుప్తా మరియు అభిషేక్ తివారీలను వరుసగా ముంబై, వల్సాద్ , సుల్తాన్పూర్  లలో అరెస్టు చేశారు. ఈ కేసు తో సంబంధం ఉన్న మరికొంత మంది అనుమానితుల కోసం ఆర్పీఎఫ్ గాలిస్తోంది.
ఈ నిందితులు ఐ ఆర్ సి టి సి  యొక్క నకిలీ వర్చువల్ నంబర్లు మరియు నకిలీ వినియోగదారు ఐ డి లను అందించే చట్టవిరుద్ధ సాఫ్ట్వేర్ల అభివృద్ధి మరియు విక్రయాలలో పాల్గొన్నారు , వీటి తో పాటు సోషల్ మీడియా అంటే టెలిగ్రామ్, వాట్సాప్ మొదలైన వాటిని ఉపయోగించారు. ప్రతి ఐ పి చిరునామాకు పరిమిత సంఖ్యలో టిక్కెట్లను పొందేందుకు వినియోగదారులపై విధించిన పరిమితిని అధిగమించడానికి ఈ నిందితులు నకిలీ ఐ పి  చిరునామాలను రూపొందించే సాఫ్ట్వేర్లను వాడుతున్నారు. వారు ఐ ఆర్ సి టి సి  లో నకిలీ వినియోగదారు ఐ డి లను సృష్టించడానికి ఓ టీ పీ  ధృవీకరణ కోసం ఉపయోగించే డిస్పోజబుల్ మొబైల్ నంబర్లు మరియు డిస్పోజబుల్ ఇమెయిల్లను కూడా విక్రయించారు.
ప్రయాణం ప్రారంభం కాని రూ. 43,42,750/- విలువైన 1688 టిక్కెట్లను స్వాధీనం చేసుకున్నారు మరియు జప్తు చేశారు. ఈ కేసులో నిందితులందరిపై చట్టపరమైన చర్యలు తీసుకున్నారు. గతంలో 28.14 కోట్ల విలువైన టిక్కెట్లను కొనుగోలు చేసి విక్రయించి భారీ కమీషన్ పొందారు. ఈ అక్రమ వ్యవహారం తో ఎన్నో అక్రమ కార్యకలాపాలకు నిధులు సమకూర్చగల నల్లధనం ఏ స్థాయిలో ఉందో తేటతెల్లమవుతోంది.
నిందితులు వెల్లడించిన వివరాల ఆధారంగా రైల్వే రిజర్వేషన్ లోని లొసుగులను పూడ్చడానికి మరియు అటువంటి అక్రమచర్యలు నిలువరించేందుకు ఒక బృందం నిశితంగా పరిశీలిస్తోంది. ఈ కార్యక్రమం భవిష్యత్తులో కొనసాగుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
అక్టోబర్ 1వ తేదీన స్వచ్ఛత హీ సేవ ప్రచారంలో భాగంగా 811 కార్యక్రమాలలో పాల్గొననున్న ఆహార, ప్రజాపంపిణీ విభాగం
స్వచ్ఛత హీ సేవా లో భాగంగా1 అక్టోబర్ 2023న ఏక్ తారీఖ్ ఏక్ ఘంట ఏక్ సాథ్ లో ఏక్ తారీఖ్ ఏక్ ఘంట ఏక్ సాథ్ స్వచ్ఛతా ప్రచారంలో చురుకుగా పాల్గొనేందుకు ఆహారం& ప్రజా పంపిణీ విభాగం  నిర్ణయించింది. తన అనుబంధ కార్యాలయాలు &పిఎస్యులతో కలిసి ఆహారం& ప్రజా పంపిణీ విభాగం మొత్తం 811 కార్యక్రమాలను గుర్తించి, దేశవ్యాప్తంగా అందులో పాల్గొననుంది.
కార్యదర్శి శ్రీ సంజీవ్ చోప్రా నాయకత్వంలో న్యూఢిల్లీలోని లోధీ కాలనీ, మెహెర్చంద్ మార్కెట్, లోధీ కాలనీలోని అన్నోన్ సోల్జర్ పార్ట్లోనూ పారిశుద్ధ్య డ్రైవ్ను చేపట్టనుంది. ఈ భారీ కార్యక్రమంలో మెహెర్చంద్ మార్కెట్ అసోసియేషన్ సభ్యులు కూడా పాలుపంచుకోనున్నారు.
అలాగే, ఫుడ్కార్పొరేషన్ ఆఫ్ ఇండియా కేంద్రకార్యాలయం, సెంట్రల్ వేర్హౌజింగ్ కార్పొరేషన్లు, విభాగం కింద పని చేస్తున్న పిఎస్యుల లోని అధికారులు, సిబ్బంది న్యూఢిల్లీలోని మయూర్ విహార్ ఫేజ్-1, పికెటి-2లోనూ, బెంగాలీ మార్కెట్ సమీపంలోని నివాస ప్రాంతాలలో, పాఠశాల వద్ద ఈ డ్రైవ్ను చేపడుతున్నారు.
విభాగం పరిధిలోని వేర్హౌజింగ్ డెవలప్మెంట్ అథారిటీ 1 అక్టోబర్ 2023న శుభ్రం చేసేందుకు పార్క్ ప్రాంతం సహా హాజ్ ఖాస్ మార్కెట్ ను గుర్తించగా, మరొక సంస్థ - నేషనల్ షుగర్ ఇనిస్టిట్యూట్ తన కార్యక్రమం కోసం కాన్పూర్లోని సివిల్ లైన్స్లోని పర్మత్ ఘాట్ను ఎంపిక చేసుకుంది.
విభాగం, దాని పిఎస్యులు/ సంస్థలు ఆర్డబ్ల్యుఎ, స్థానిక మార్కెట్ అసోసియేషన్లను, ఆలయాలు/ ఘాట్ల నిర్వాహకులు తదితరులను ఈ మెగా కార్యక్రమంలో భాగస్వాములను చేసుకుంటున్నాయి. ఈ పారిశుద్ధ్య డ్రైవ్ను నిర్వహించేందుకు 811 ప్రాంతాలను గుర్తించారు. విభాగానికి, పిఎస్యులు, సంస్థలకు చెందిన మొత్తం 13000కు పైగా అధికారులు, ఉన్నతస్థాయి అధికారులు, సిబ్బంది ఈ పారిశుద్ధ్య డ్రైవ్లో పాలుపంచుకుంటారని అంచనా.
ఈ కార్యక్రమాలన్నింటినీ సాఫీగా చేపట్టి, ఈ కార్యక్రమాన్ని విజయవంతం చేసేందుకు విభాగం, సంయుక్త కార్యదర్శి స్థాయి అధికారిని 1 అక్టోబర్ 2023న దేశవ్యాప్తంగా నిర్వహించనున్న మొత్తం ప్రచారం, కార్యకలాపాలను పర్యవేక్షించేందుకు నోడల్ అధికారిగా నియమించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.15 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 18,096
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 3,355 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,76,815 కు పెరిగింది.
గత 24 గంటల్లో 2,858 కొత్త కేసులు నమోదయ్యాయి.
రోజువారీ పాజిటివిటీ రేటు 0.59%
వారపు పాజిటివిటీ రేటు 0.66%
గత 24 గంటల్లో చేసిన 4,86,963 కొవిడ్ పరీక్షలతో కలిపి ఇప్పటివరకు 84.34 కోట్ల పరీక్షలు చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
అంతర్జాతీయ ఉద్గారాల భారీ తగ్గింపు, పునరుత్పాదక ఉత్పత్తుల విస్తరణకు ప్రపంచం కట్టుబడి ఉండాలనే లక్ష్యంపై పీటర్స్బర్గ్ క్లైమేట్ డైలాగ్ లో విస్త్రత ఏకీభిప్రాయం ఉందన్న శ్రీ భూపేంద్ర యాదవ్
సిఒపి 28లో ఉమ్మడి నిర్ణయాలకు పునాదులు వేయడానికి ప్రతినిధుల కృషితో పీటర్స్బెర్గ్ క్లైమేట్ డైలాగ్  బెర్లిన్లో ముగిసిందని కేంద్ర పర్యావరణ, అటవీ, వాతావరణ మార్పు, కార్మిక, ఉపాధి శాఖల మంత్రి శ్రీ భూపేందర్ యాదవ్ పేర్కొన్నారు. ప్రపంచ ఉద్గారాలలో భారీ తగ్గింపు, పునరుత్పాదక ఉత్పత్తుల విస్తరణకు ప్రపంచం కట్టుబడి ఉండాలనే లక్ష్యంపై విస్త్రత ఏకాభిప్రాయం ఉందని, ఆయన తన ట్వీట్ల పరంపరలో అన్నారు.
చర్చలలో భారత్ తనతరుఫు వాదాన్ని బలంగా ప్రతిపాదించిందని శ్రీ యాదవ్ అన్నారు. ప్రధాన మంత్రి శ్రీ నరేంద్ర మోడీ ఉద్ఘాటించినట్టుగా, ఎవరినీ వదలకుండా కలుపుకుపోవాలనే స్ఫూర్తితో న్యాయమైన, స్థోమత, సమ్మిళిత శక్తి పరివర్తనకు మద్దతు అవసరాన్ని గుర్తించడం చాలా కీలకమని ఈ కార్యక్రమంలో పునరుద్ఘాటించారు.
పర్యావరణ అనుకూల మార్గాన్ని అనుసరిస్తున్న క్రమంలో ప్రస్తుత ఇంధన వ్యవస్థలపై ఆధారపడిన స్థానిక ప్రజల ఉపాధి, స్థానిక ఆర్థిక వ్యవస్థలను పరిరక్షించేందుకు, ఆర్థిక వ్యవస్థను బహుముఖం చేయడంపై, అవసరానికి తగినట్టుగా నూతన ఉపాధులను సృష్టించడంపై దృష్టిపెట్టనున్నట్టు శ్రీ యాదవ్ తెలిపారు.
ఇంతకు ముందు, శ్రీ యాదవ్, స్ట్రాటజిక్ డైలాగ్ ఆన్ గ్లోబల్ స్టాక్ టేక్ అండ్ రోడ్ మాప్ ఫర్ గ్లోబల్ ట్రాన్సఫర్మేషన్  అన్న సెషన్ను ఉద్దేశించి ప్రసంగించారు.
ప్రపంచ స్టాక్ అంచనా ఫలితం అన్నది పర్యావరణ మార్పు ప్రభావాలు, చర్యలు, ప్రతిస్పందనలు అన్నీ పేదరిక నిర్మూలనతో సహా అభివృద్ధి చెందుతున్న దేశాల అభివృద్ధి ప్రాధాన్యతలపై ఎలాంటి ప్రభావాన్ని చూపుతాయి అనే దానిపై దృష్టి పెట్టాలో కేంద్ర మంత్రి పట్టి చూపారు.
తొలి జిఎస్టి ఫలితం సుస్థిర జీవనశైలితో పాటు స్థిరమైన వినియోగంపై, మరింత అంతర్జాతీయ సహకారానికి సంబందించిన సందేశాన్ని నేషనల్లీ డిటర్మైన్డ్ కంట్రిబ్యూషన్స్ తదుపరి రౌండ్లో వెల్లడించే యత్నం చేయాలని ఆయన అన్నారు.
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా మూవ్మెంట్ను ప్రధాని ప్రారంభింభిస్తూ మనం ఆరోగ్యంగా తినాలి, ఆరోగ్యంగా ఉండాలి అనే స్పష్టమైన సందేశాన్ని అందించారు: కాశ్మీర్లో ‘మీట్ ది ఛాంపియన్స్’ సందర్భంగా ఒలింపియన్ ఆరిఫ్ ఖాన్
జమ్మూ & కాశ్మీర్లోని శ్రీనగర్లోని ప్రభుత్వ ఎస్పీ మోడల్ హయ్యర్ సెకండరీ స్కూల్లో శుక్రవారం 'మీట్ ది ఛాంపియన్స్' అనే ప్రత్యేకమైన ప్రచారం మొదలయింది. కశ్మీర్ లోయకు చెందిన దేశంలోని స్టార్ వింటర్ ఒలింపియన్ ఆరిఫ్ మహ్మద్ ఖాన్కు విద్యార్థులు అద్భుతమైన స్వాగతం పలికారు. ప్రధాన మంత్రి నరేంద్ర మోదీ తీసుకున్న ఈ విశిష్ట చొరవ 17వ ఎడిషన్ ఈరోజు మొదలయింది. సుందరమైన లోయలోని పురాతన పాఠశాలలో దాదాపు 200 మంది విద్యార్థులతో ఇండియన్ ఆల్పైన్ స్కీయర్  మాట్లాడుతూ, “మన ప్రధాన మంత్రి ఫిట్ ఇండియా ప్రచారోద్యమాన్ని ప్రారంభించడం ద్వారా మనలో ప్రతి ఒక్కరూ క్రమం తప్పకుండా సరైన ఆహారం తీసుకోవాలని ఫిట్నెస్ను మన దైనందిన జీవితంలో భాగం చేసుకోవాలని చాటి చెప్పారు. ప్రతి భారతీయుడికి ఇది స్పష్టమైన సూచన”అని వివరించారు. సమతుల్య ఆహారం తీసుకోవడం చాలా ముఖ్యమని చెప్పిన ఆరిఫ్, "సంతులిత్ ఆహార్  అంటే మీరు సమీపంలోని కేఫ్కి వెళ్లడం మానేయమని కాదు, కానీ మీరు తినే ఏదైనా సమతుల్యంగా తినాలి" అని వివరణ ఇచ్చారు.
ఇదిలా ఉండగా, ఆహారం, ఫిట్నెస్, లోయలో వారు ఎదుర్కొనే సవాళ్లు, క్రీడలు విద్యావేత్తలను సమతుల్యం చేసే మార్గాలు మొదలైన వాటికి సంబంధించిన అనేక ప్రశ్నలకు ఆయన ఉత్సాహంగా సమాధారం చెప్పారు. ఉత్సుకతతో సంభాషించిన విద్యార్థులతో మాట్లాడారు. ఎస్పీ హెచ్ఎస్ఎస్ విద్యార్థి ఒకరు ఇలా అడిగారు, "కశ్మీర్ అంతర్జాతీయ స్కీయర్లను సంపాదించేందుకు మీరు ఎలాంటి మౌలిక సదుపాయాల మార్పులను కోరుకుంటున్నారు?" ఇందుకు ఆయన బదులిస్తూ "వివిధ సమస్యలు పరిస్థితుల కారణంగా నేను చాలా అవకాశాలను వదులుకోవాల్సిన పరిస్థితి వచ్చింది. నేను కోరుకున్నదానిపై నేను ఎక్కువగా దృష్టి కేంద్రీకరించాను కాబట్టి నేను ఎప్పుడూ అలా చేయలేదు. కాబట్టి, మీరు చేయాలనుకుంటున్నది చేయండి ఆరోగ్యకరమైన జీవనశైలిని కొనసాగించండి, కానీ ఎప్పటికీ వదులుకోవద్దు, ”అని బీజింగ్ వింటర్ ఒలింపిక్స్కు దేశం ఏకైక ప్రతినిధి అయిన ఖాన్ బదులిచ్చారు. సేంద్రియ ఆహారం, తాజా పండ్లు దానిలో చాలా పోషకాలను కలిగి ఉన్న కశ్మీర్ వంటకాలను తినాలని, ఈ విషయంలో కాశ్మీర్ ఎంతో గొప్పదని ఖాన్ విద్యార్థులకు వివరించారు. “మన రెగ్యులర్, ఇంటి భోజనంలో చాలా పోషకాహారం ఉంది. లోయలో ఉన్నందుకు మనమందరం ఎంత అదృష్టవంతులమో మనం అర్థం చేసుకోవాలి. మనకు వివిధ పండ్లతో కూడిన తోటలు ఉన్నాయి. మనం ఇప్పటికీ స్వచ్ఛమైన గాలిని పీల్చుకుంటాము. కాబట్టి, మనం ఫిట్గా ఉండడానికి కావలసిన ప్రతిదీ మనకు అందుబాటులో ఉంది ”అని ఆరిఫ్ చెప్పాడు. ఈ విశిష్ట చొరవను యువజన వ్యవహారాలు క్రీడల మంత్రిత్వ శాఖ విద్యా మంత్రిత్వ శాఖ సంయుక్తంగా నిర్వహిస్తోంది. కేంద్ర ప్రభుత్వం చేపట్టిన ‘ఆజాదీ కా అమృత్ మహోత్సవ్’లో ఈ కార్యక్రమం భాగం.
ఈశాన్య ప్రాంత అభివృద్ధి మంత్రిత్వ శాఖ
పొరుగు దేశాల నుండి సరిహద్దు చొరబాట్ల నివారణకు తనిఖీలు
సరిహద్దు చొరబాట్లను అరికట్టేందుకు ప్రభుత్వం బహుముఖ విధానాన్ని అవలంభిస్తోంది. ఇందులో అంతర్జాతీయ సరిహద్దుల వెంబడి బోర్డర్ గార్డింగ్ బలగాలను వ్యూహాత్మకంగా మోహరించడం, సరిహద్దు ఫెన్సింగ్ ఏర్పాటు & ఫ్లడ్ లైటింగ్, పెట్రోలింగ్ ద్వారా సరిహద్దులపై ప్రభావవంతమైన ఆధిపత్యం, నకాస్ వేయడం, సరిహద్దుల వెంబడి పర్యవేక్షణ, పోస్ట్లను నిర్వహించడం, బోర్డర్ అవుట్ పోస్ట్ల  దుర్బలత్వ మ్యాపింగ్, వంటివి ఉన్నాయి. హ్యాండ్ హెల్డ్ థర్మల్ ఇమేజర్ , నైట్ విజన్ డివైస్ , ట్విన్ టెలిస్కోప్, యు.ఎ.వి.లు, లాంగ్ రేంజ్ రికనైసెన్స్ అండ్ అబ్జర్వేషన్ సిస్టమ్ , బ్యాటిల్ ఫీల్డ్ సర్వైలెన్స్ రాడార్ , ఇంటిగ్రేటెడ్ సీసీటీవీ/ క్విప్డ్ సర్వైలెన్స్ వంటి ప్రత్యేక నిఘా పరికరాలు మరియు వాహనాల విస్తరణ వంటివి కూడా ఉన్నాయి. దీనికి తోడు కమాండ్ మరియు కంట్రోల్ సిస్టమ్తో ఐఆర్ సెన్సార్లు మరియు ఇన్ఫ్రారెడ్ అలారం, కనికరంలేని చొరబాటు నిరోధక కార్యకలాపాలు, ఇంటెలిజెన్స్ నెట్వర్క్ను బలోపేతం చేయడం, హాని కలిగించే ప్రాంతాలలో యాంటీ టన్నెలింగ్ విన్యాసం మరియు వాటర్ క్రాఫ్ట్లు/బోట్లు, తేలియాడే బీఓపీ లు మరియు నదీతీర అంతరాలు వంటి ఆచరణ సాధ్యం కాని సరిహద్దు ప్రాంతాలలో సాంకేతిక పరిష్కారాలు మొదలైనవి వినియోగించడం జరుగుతోంది. చట్టవిరుద్ధమైన సరిహద్దు కార్యకలాపాలను తనిఖీ చేయడానికి, భద్రతా సమస్యలను పరిష్కరించడానికి సంబంధిత సరిహద్దులలో ఉన్న అవసరాలు, పరిస్థితులకు అనుగుణంగా భారతదేశ సరిహద్దుల వెంబడి కంచె నిర్మాణం చేపట్టబడింది. ఈ సమాచారాన్ని కేంద్ర ఈశాన్య ప్రాంత అభివృద్ధి మంత్రిత్వ శాఖ మంత్రి శ్రీ జి. కిషన్ రెడ్డి ఈరోజు లోక్సభకు ఇచ్చిన ఒక లిఖితపూర్వక సమాధానంలో తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఉద్యోగ, స్వయం ఉపాధి కలపనను ప్రోత్సహించడంలో రోజ్గార్ మేళా ఉత్ప్రేరకంగా వ్యవహరిస్తుందన్న డాక్టర జితేంద్ర సింగ్
వివిధ మంత్రిత్వ శాఖలు/ విభాగాలలో ఉన్న ఖాళీలను భర్తీ చేయడం అనేది ఒక నిరంతర ప్రక్రియ. రోజ్గార్ మేళామరింత ఉపాధి, స్వయం ఉపాధి కల్పనలో ఉత్ప్రేరకంగా పని చేయడమే కాక యువతకు లాభదాయకమైన ఉపాధి అవకాశాలను కల్పిస్తుందని అంచనా. ఈ సమాచారానని కేంద్ర శాస్త్ర & సాంకేతిక, సహాయ మంత్రి , పిఎంఒ సహాయ మంత్రి, సిబ్బంది, ప్రజా సమస్యలు, పింఛన్లు, అణు ఇంధనం, అంతరిక్ష శాఖల సహాయ మంత్రి డాక్టర జితేంద్ర సింగ్ రాజ్యసభకు నేడు సమర్పించిన లిఖితపూర్వక సమాధానంలో పేర్కొన్నారు.
రోజ్గార మేళాలో భాగంగా, ఖాళీ పోస్టులను యుద్ధప్రాతిపదికన భర్తీ చేస్తున్నట్టు డాక్టర జితేంద్ర సింగ్ తెలిపారు. దేశవ్యాప్తంగా రోజ్గార్ మేళా కార్యక్రమాలను నిర్వహిస్తున్నారని, నూతనంగా నియమితులైన వారిని వివిధ కేంద్ర మంత్రిత్వ శాఖలు/ విభాగాలు/ కేంద్ర ప్రభుత్వ రంగ సంస్థలు , ఆరోగ్యం & విద్య సంస్థలు, ప్రభుత్వ రంగ బ్యాంకులు తదితరాలు సహా స్వయంప్రతిపత్తి సంస్థలలోకి చేర్చుకుంటున్నట్టు వివరించారు.
కేంద్ర మంత్రిత్వ శాఖలు/ విభాగాలు/ కేంద్ర ప్రభుత్వ రంగ సంస్థలు , ఆరోగ్యం & విద్య సంస్థలు, ప్రభుత్వ రంగ బ్యాంకులు తదితరాలు సహా స్వయంప్రతిపత్తి సంస్థలు ప్రత్యక్షంగా కానీ లేదా స్టాఫ్ సెలక్షన్ కమిషన్, యూనియన్ పబ్లిక్ సర్వీస్ కమిషన, రైల్వే రిక్రూట్మెంట్ బోర్డ్, ఇనిస్టిట్యూట్ ఆఫ్ బ్యాంకింగ్ పర్సెనల సెలక్షన్ తదితర రిక్రూట్మెంట్ ఏజెన్సీల ద్వారా నియామకాలు జరుపుతాయన్నారు.
స్టాఫ్ సెలక్షన్ కమిషన  2022-2023వ సంవత్సరంలో  1,25, 514 ఖాళీలకు నోటిఫికేషన్ జారీ చేసిందని, 2022-2023 & 2023-2024 సంవత్సరంలో  ఎస్ఎస్సి చేసిన సూచన ప్రకారం అవి వరుసగా 73,721 & 45,782 గా ఉన్నాయి. కేంద్ర పబ్లిక్ సర్వీస్ కమిషన్  6,697 ఖాళీలకు 2022-23 వ సంవత్సరంలో నోటిఫై చేసి 5,777 సూచనలు చేసిందని డిఒపిటి మంత్రి తెలిపారు.
కేంద్ర మంత్రిత్వ శాఖలు/ విభాగాలు/ కేంద్ర ప్రభుత్వ రంగ సంస్థలు , ఆరోగ్యం & విద్య సంస్థలు, ప్రభుత్వ రంగ బ్యాంకులు తదితరాలు సహా స్వయంప్రతిపత్తి సంస్థలు ప్రత్యక్షంగా కానీ లేదా స్టాఫ్ సెలక్షన్ కమిషన్, యూనియన్ పబ్లిక్ సర్వీస్ కమిషన, రైల్వే రిక్రూట్మెంట్ బోర్డ్, ఇనిస్టిట్యూట్ ఆఫ్ బ్యాంకింగ్ పర్సెనల సెలక్షన్ తదితర రిక్రూట్మెంట్ ఏజెన్సీల ద్వారా నియామకాలు జరుపుతాయని ఆయన పేర్కొన్నారు. .
ప్రధాన మంత్రి కార్యాలయం
మూడు నగరాల్లో కొనసాగుతున్న వ్యాక్సిన్ అభివృద్ధి మరియు తయారీ ప్రక్రియలను సమీక్షించిన - ప్రధానమంత్రి
వ్యాక్సిన్ అభివృద్ధి మరియు తయారీ ప్రక్రియలపై విస్తృతమైన సమీక్ష నిర్వహించడానికి ప్రధానమంత్రి శ్రీ నరేంద్రమోదీ ఈ రోజు మూడు నగరాల్లో పర్యటించారు. అహ్మదాబాద్లోని జైడస్ బయోటెక్ పార్కు, హైదరాబాద్లోని భారత్ బయోటెక్, పూణేలోని సీరం ఇనిస్టిట్యూట్ ఆఫ్ ఇండియా సంస్థలను ఆయన సందర్శించారు.
టీకా అభివృద్ధి ప్రయాణంలో ఈ క్లిష్టమైన దశలో తమ ధైర్యాన్ని పెంచడానికీ, ప్రయత్నాలను వేగవంతం చేయడానికీ, ప్రధానమంత్రి తమను ముఖాముఖిగా కలుసుకున్నందుకు, శాస్త్రవేత్తలు ఆనందం వ్యక్తం చేశారు. భారతదేశంలో, స్వదేశీ వ్యాక్సిన్ అభివృద్ధి ప్రక్రియ, ఇంత వేగంగా పురోగమిస్తున్నందుకు గర్వంగా ఉందని ప్రధానమంత్రి పేర్కొన్నారు. వ్యాక్సిన్ అభివృద్ధి కోసం చేపట్టిన మొత్తం ప్రక్రియలో భారతదేశం విజ్ఞానశాస్త్రంలోని మంచి సూత్రాలను ఎలా అనుసరిస్తోందనే విషయంపై ప్రధానమంత్రి మాట్లాడుతూ, టీకా పంపిణీ ప్రక్రియను మెరుగ్గా నిర్వహించడానికి తగిన సూచనలు చేయవలసిందిగా శాస్త్రవేత్తలను కోరారు.
టీకాలను మంచి ఆరోగ్యానికి మాత్రమే కాకుండా ప్రపంచ మంచిగా కూడా భారతదేశం పరిగణిస్తుందని ప్రధానమంత్రి నొక్కి చెప్పారు. వైరస్ కు వ్యతిరేకంగా సమిష్టి పోరాటంలో మన పొరుగు దేశాలతో సహా ఇతర దేశాలకు కూడా సహాయం చేయడం భారతదేశం యొక్క విధి అని ఆయన చెప్పారు.
దేశం తన నియంత్రణ ప్రక్రియను ఎలా మెరుగుపరుస్తుందనే దానిపై వారి స్వేచ్ఛాయుతమైన మరియు స్పష్టమైన అభిప్రాయాన్ని వ్యక్తం చేయాలని ఆయన శాస్త్రవేత్తలను కోరారు. కోవిడ్-19 తో పోరాడటానికి వీలుగా వివిధ కొత్త మరియు పునర్నిర్మించిన ఔషధాలను ఎలా అభివృద్ధి చేస్తున్నారనే దానిపై శాస్త్రవేత్తలు ఒక అవలోకనాన్ని కూడా సమర్పించారు.
అహ్మదాబాద్ లోని జైడస్ బయోటెక్ పార్కును సందర్శించిన అనంతరం, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "జైడస్ కాడిలా అభివృద్ధి చేస్తున్న డి.ఎన్.ఎ. ఆధారిత వ్యాక్సిన్ గురించి మరిన్ని వివరాలు తెలుసుకోవడానికి అహ్మదాబాద్ లోని జైడస్ బయోటెక్ పార్కును సందర్శించాను. ఈ ప్రయత్నం వెనుక పనిచేస్తున్న బృందం కృషిని నేను అభినందిస్తున్నాను. ఈ ప్రయాణంలో వారికి మద్దతుగా భారత ప్రభుత్వం వారితో పాటు కలిసి చురుకుగా పనిచేస్తోంది." అని పేర్కొన్నారు.
హైదరాబాద్ లోని భారత్ బయోటెక్ సదుపాయాన్ని సందర్శించిన అనంతరం, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "హైదరాబాద్ లోని భారత్ బయోటెక్ సంస్థ వద్ద, వారి స్వదేశీ కోవిడ్-19 వ్యాక్సిన్ గురించి అక్కడ శాస్త్రవేత్తలు వివరించారు. ఇప్పటివరకు పరీక్షల్లో పురోగతి సాధించినందుకు శాస్త్రవేత్తలకు అభినందనలు. వారి బృందం వేగవంతమైన పురోగతిని సాధించేందుకు ఐ.సి.ఎం.ఆర్. తో కలిసి పనిచేస్తోంది." అని పేర్కొన్నారు.
పూణేలోని సీరం సంస్థను సందర్శించిన అనంతరం, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "సీరం ఇన్స్టిట్యూట్ ఆఫ్ ఇండియా సంస్థలోని శాస్త్రవేత్తల బృందంతో మంచి సంభాషణ జరిగింది. టీకా తయారీ ప్రక్రియను మరింత వేగవంతం చేయడానికి వారు పాటిస్తున్న ప్రణాళికల వివరాలనూ, దానిపై వారు ఇప్పటివరకు సాధించిన పురోగతి వివరాలనూ శాస్త్రవేత్తలు తెలియజేశారు. వారి తయారీ సదుపాయాలను కూడా పరిశీలించాను.” అని పేర్కొన్నారు.
ప్రధాన మంత్రి కార్యాలయం
జనవరి 31 నఎన్ సిడబ్ల్యు ఫౌండేశన్ డేకార్యక్రమాన్ని ఉద్దేశించి ప్రసంగించనున్న ప్రధాన మంత్రి
మహిళ ల జాతీయ సంఘం  30 వ స్థాపన దినం సందర్భం లో 2022వ సంవత్సరం జనవరి 31వ తేదీ నాడు సాయంత్రం 4 గంటల 30 నిమిషాల కు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ప్రసంగించనున్నారు. ‘శి ద చేంజ్ మేకర్’ అనే పేరు తో ఏర్పాటు చేసిన ఈ కార్యక్రమం యొక్క ఇతివృత్తం ఏమిటి అంటే అది వివిధ రంగాల లోని మహిళ ల కార్యసాధనల ను వేడుక గా జరుపుకోవాలన్నదే.
మహిళ ల రాష్ట్ర సంఘాలు, రాష్ట్ర ప్రభుత్వాల కు చెందిన మహిళ లు మరియు శిశు వికాస విభాగాలు, విశ్వవిద్యాలయం మరియు కళాశాల బోధన సిబ్బంది, ఇంకా విద్యార్థులు, స్వచ్ఛంద సంస్థ లు, మహిళా నవ పారిశ్రామికులు, వ్యాపార సంఘాలు ఈ ఈవెంట్ లో పాలుపంచుకోనున్నాయి. మహిళ ల మరియు శిశువుల వికాసం శాఖ కేంద్ర మంత్రి కూడా ఈ సందర్భం లో పాల్గొననున్నారు.
జల శక్తి మంత్రిత్వ శాఖ
ఫేనీ నది లో నుండి 1.82 క్యూసెక్ జలాల ను భారతదేశం తీసుకొనే అంశం పై బాంగ్లాదేశ్ కు మరియు భారతదేశాని కి మధ్య సంతకాలు అయినటువంటి ఎంఒయు కు ఆమోదం తెలిపిన మంత్రిమండలి
భారతదేశం లోని త్రిపుర లో గల సబ్ రూమ్ పట్టణాని కి త్రాగునీటి ని సరఫరా చేసే పథకం కోసం ఫేనీ నది నుండి 1.82 క్యూసెక్ జలాల ను భారతదేశం తీసుకొనే అంశం పై బాంగ్లాదేశ్ కు మరియు భారతదేశాని కి మధ్య కుదిరినటువంటి అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
లాభాలు:
ఫేనీ నది తాలూకు జలాల ను పంచుకోవడం పై ప్రస్తుతం బాంగ్లాదేశ్ కు మరియు భారతదేశాని కి మధ్య ఎటువంటి ఒప్పందం లేదు. ప్రస్తుతం సబ్ రూమ్ పట్టణాని కి సరఫరా అవుతున్న త్రాగునీరు అవసరాల కు సరిపడినంత గా ఉండటం లేదు. ఈ ప్రాంతం లోని భూగర్భ జలం లో ఇనుము మోతాదు బాగా ఎక్కువ గా ఉంది. ఈ పథకం అమలు లోకి వస్తే సబ్ రూమ్ పట్టణం లో నివసిస్తున్నటువంటి 7000 మంది కి పైగా జనాభా కు ప్రయోజనం చేకూరుతుంది.